25. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 195588/7964 της 14 Οκτ./7 Νοεμ. 1959 Περί απαγορεύσεως χρησιμοποιήσεως SYSTOX εις τας κηπευτικάς καλλιεργείας. ΄Εχοντες υπ’ όψιν: 1)Την παρ. δ΄ του άρθρ. 18 ως και τας τοιαύτας ε΄, ς΄ και ιθ΄ του άρθρ. 32 του Νόμ. 2147/52. 2)Την σύμφωνον γνώμην της Επιτροπής Ελέγχου Γεωργικών Φαρμάκων του άρθρ. 30 του αυτού ως άνω Νόμου την ληφθείσαν εις την υπ’ αριθ. 117/27.8.59 συνεδρίασιν αυτής, αποφασίζομεν: Απαγορεύομεν την χρησιμοποίησιν του γεωργικού φαρμάκου SYSTOX εις απάσας τας κηπευτικάς καλλιεργείας. Η διάθεσις και η χρησιμοποίησις του εν λόγω φαρμάκου δια τας λοιπάς πλην των κηπευτικών, καλλιεργείας θα ενεργήται συμφώνως προς τας υπ’ αριθ. 124625/6250/9.8.1957 και 136107/6777/9.8.59 αποφάσεις ημών, κοινοποιηθείσας δια της υπ’ αριθ. 141520/7213/680/24.8.57 εγκ. διαταγής. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 